Aleksiejus Šimanas

Aleksiejus (Aleksas) Šimanas (g. 1906 m. sausio 1 d. Kaune) – Lietuvos sportininkas ir sporto darbuotojas.


 Biografija 

Aleksandro Šimano, žinomo Lietuvos komunistų partijos veikėjo, brolis. 1930-47 m. daugkartinis šalies bėgimo, čiuožimo ir slidinėjimo čempionas. Atstovavo LGSF (Lietuvos gimnastikos sporto federacijos) Kauno klubą. 1939 m. stažavosi Suomijos Vierumäki lengvosios atletikos mokykloje. Tais pačiais metais Lahtyje įvykusiose varžybose jis pasiekė Lietuvos 5000 m bėgimo rekordą – 15:18,2 min, o 1940 m. varžybose Maskvoje – 1500 m bėgimo rekordą – 4:02,6 s (ankstesnis priklausė taip pat A. Šimanui: – 4:04,8 s ir buvo pasiektas Kaune, per Pirmąją Lietuvos tautinę olimpiadą 1938 m.). Aleksiejus Šimanas buvo ir šalies 3000 m bėgimo rekordininkas – 8:53,6 s (1935 m., Helsinkis, Baltijos šalių pirmenybės).Lengvoji atletika 1918-1940 m.

1931 m. pirmajame Lietuvos greitojo čiuožimo čempionate Šimanas laimėjo penkis sidabro medalius, nusileidęs visose rungtyse tik Kęstučiui BulotaiLSE - I tomas 1919-1940

1940-41 m. ir 1944-47 m. buvo Lietuvos TSR Kūno kultūros ir sporto komiteto pirmininku. LTSR nusipelnęs kūno kultūros ir sporto darbuotojas. Vienas iš „Žalgirio“ sporto draugijos organizatorių. Sporto fotografas.

 Išnašos 

 Šaltiniai 
 Halė, kurioje žaidė Lubinas ir Sabonis, 1939–1989 (sud. Vidas Mačiulis, Vytautas Gudelis). – Kaunas: Respublikinis sporto kombinatas, 1989.
 TLE. IV t. Vilnius, 1988, 200 p.

Kategorija:Lietuvos vidutinių nuotolių bėgikai
Kategorija:Lietuvos slidininkai
Kategorija:Lietuvos greitojo čiuožimo sportininkai
Kategorija:Lietuvos sporto veikėjai